Judith Leyster
Judith Jans Leyster (pe Leijster) ( 28 a viz Gouhere 1609– 10 a viz C'hwevrer 1660) a oa ul livourez izelvroat, kamaradez da Frans Hals.

He buhez 
Ganet eo e Haarlem hag an eizhvet bugel da Jan Willemsz Leyster, breser-bier ha kemener, e oa. 

Ma n'ouzer ket penaos e teskas ar vicher eo splann e oa brudet a-walc'h en-krennardez da gaout meneg eus hec'h anv en ul levr nederlandek skrivet gant Samuel Ampzing hag anvet Beschrijvinge ende lof der stadt Haerlem, skrivet e 1621, adwelet e 1626-27, hag embannet e 1628. 

E 1636 e timezas da Jan Miense Molenaer, ul livour a live muioc'h eviti goude ma ne oa ket ken ampart. Dilojañ a rejont da vont da Amsterdam, ma vije aesoc'h kavout sav d'o oberennoù. 11 vloaz e chomjont eno. 5 bugel o doe, met 3 anezho a varvas en-bugel. Goude ez ejont da Heemstede da chom ha mervel a reas-hi da 50 vloaz.

Menegoù 

 Chadwick, Whitney, Women, Art, and Society, Thames and Hudson, London, 1990 
 "Leyster, Judith" in Gaze, Delia, ed. Dictionary of Women Artists. 2 vols. Chicago: Fitzroy Dearborn, 1997.
 Harris, Anne Sutherland and Linda Nochlin, Women Artists: 1550-1950, Los Angeles County Museum of Art, Knopf, New York, 1976
 Broersen, Ellen, 'Judita Leystar': A Painter of 'Good, Keen Sense', tennet eus Judith Leyster: A Dutch Master and Her World, Yale University, 1993

Liammoù diavaez 

 An arzourez en National Museum of Women in the Arts 
 An arzourez en Artcyclopedia 

Livourezed an Izelvroioù
Ganedigezhioù 1609
Marvioù 1660
Livourezed ar XVIIvet kantved